CELEX: 22004D0102
Language: hu
Date: 2004-07-09 00:00:00
Title: Az EGT-vegyesbizottság határozata (102/2004) (2004. július 9.) az EGT-megállapodás VI. mellékletének (szociális biztonság) módosításáról

23.12.2004   
            
            
               HU
            
            
               Az Európai Unió Hivatalos Lapja
            
            
               L 376/29
            
         
      AZ EGT-VEGYESBIZOTTSÁG HATÁROZATA
   
   (102/2004)
   (2004. július 9.)
   az EGT-megállapodás VI. mellékletének (szociális biztonság) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra — a továbbiakban: „a megállapodás” — és különösen annak 98. cikkére,
   mivel:
   
               (1)
            
            
               A 2003. október 14-én Luxemburgban aláírt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodás módosította (1) a megállapodás VI. mellékletét.
            
         
               (2)
            
            
               Az 1408/71/EGK és az 574/72/EGK tanácsi rendeletnek az illetékes tagállamon vagy a lakóhely államán kívüli tagállamban való tartózkodás tekintetében való alkalmazásához szükséges nyomtatványt felváltó európai egészségbiztosítási kártya bevezetéséről szóló, 2003. június 18-i 189. határozatot (2) be kell építeni a megállapodásba.
            
         
               (3)
            
            
               Az európai egészségbiztosítási kártyára vonatkozó műszaki előírásokról szóló, 2003. június 18-i 190. határozatot (3) be kell építeni a megállapodásba.
            
         
               (4)
            
            
               Az E 111 és az E 111 B nyomtatványnak ez európai egészségbiztosítási kártyával való felváltásáról szóló, 2003. június 18-i 191. határozatot (4) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. Cikk
   A megállapodás VI. melléklete a 3.64. pont (188. határozat) után a következő pontokkal egészül ki:
   
      
                  „3.65.
               
               
                  
                     32003 D 0751: 2003. június 18-i 189. határozat a 1408/71/EGK és az 574/72/EGK tanácsi rendeletnek az illetékes tagállamon vagy a lakóhely államán kívüli tagállamban való tartózkodás tekintetében való alkalmazásához szükséges nyomtatványt felváltó európai egészségbiztosítási kártya bevezetéséről (HL L 276., 2003.10.27., 1. o.).
               
            
                  3.66.
               
               
                  
                     32003 D 0752: 2003. június 18-i 190. határozat az európai egészségbiztosítási kártyára vonatkozó műszaki előírásokról (HL L 276., 2003.10.27, 4. o.).
                  E megállapodás alkalmazásában a határozat rendelkezéseit a következő kiigazítással kell értelmezni:
                  A határozat mellékletének 3.3.2. pontjával összhangban az EGT- és EFTA-tagállamok által kibocsátandó európai egészségbiztosítási kártyán nem szerepelnek az európai csillagok. Azonban az EGT- és EFTA-tagállamok — adott esetben — egy későbbi szakaszban feltüntethetik a csillagokat.
               
            
                  3.67.
               
               
                  
                     32003 D 0753: 2003. június 18-i 191. határozat az E 111 és az E 111 B nyomtatványnak ez európai egészségbiztosítási kártyával való felváltásáról (HL L 276., 2003.10.27., 19. o.).”
               
            
   2. Cikk
   A 180., 190., és 191. határozat izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében tesznek közzé, hitelesek.
   3. Cikk
   Ez a határozat 2004. július 10-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz. (5)
   
   4. Cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.
   
      Kelt Brüsszelben, 2004. július 9-én.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 130., 2004.4.29., 3. o.
   
   
      (2)  HL L 276., 2003.10.27., 1. o.
   
   
      (3)  HL L 276., 2003.10.27., 4. o.
   
   
      (4)  HL L 276., 2003.10.27., 19. o.
   
      (5)  Alkotmányos követelmények nincsenek megjelölve.